ข่าวประชาสัมพันธ์

**ขยะมูลฝอย** กำลังเป็นปัญหาวิกฤตที่กำลังทวีความรุนแรงมากขึ้น ส่งผลกระทบต่อสิ่งแวดล้อมโดยรวมและยังส่งผลกระทบต่อสุขภาพอนามัยของประชาชนในพื้นที่โดยตรง ที่สำคัญเมื่อจำนวนขยะมูลฝอยเพิ่มมากขึ้นแหล่งน้ำต่าง ๆ ก็จะเน่าเสียไปด้วยซึ่งนับวันปัญหาของขยะมูลฝอยจากชุมชนยิ่งขยายตัวเพิ่มขึ้น ตามความเจริญก้าวหน้าด้านเทคโนโลยีในการผลิตสินค้า ปริมาณขยะมูลฝอยชุมชนทั่วไปประเทศมากถึงประมาณ 14.2 ล้านตัน ซึ่งมีการนำขยะมูลฝอยและวัสดุเหลือใช้ประโยชน์ใหม่เพียง 2.7 ล้านตัน หรือคิดเป็นร้อยละ 19 ของขยะมูลฝอยชุมชนทั้งหมดเท่านั้นดังนั้นการอยู่กับความร่วมมือของประชาชนทุกคนที่จะต้องช่วยลดละนำขยะมูลฝอยกลับมาใช้ประโยชน์ให้มากที่สุด

**R = Reduce (ลดการใช้)**

การลด ละ เลิก ใช้สิ่งของเครื่องใช้ที่ไม่จำเป็น ฟุ่มเฟือย หรือใช้จำนวนให้น้อยลง จากที่เคยดึงกระดาษชำระในห้องน้ำม้วนๆ เป็นปึกเบ้อเร่อ ก็ลดลงเหลือแค่สามแผ่นก็พอ   หรือจากที่เคยใช้ทิชชูเช็ดหน้า เช็ดปาก สั่งขี้มูล ทั้งวันหมดไปเป็นกล่อง ก็เปลี่ยนมาใช้ผ้าเช็ดหน้า 1 ผืนใช้ได้ทั้งวัน, การรองน้ำใส่ตุ๋มใช้อาบ เเทนการเปิดใช้ฝักบัวอาบน้ำ



**ด้วยความปรารถนาดี**

**เทศบาลตำบลบ้านใหม่**

**อำเภอเมือง จังหวัดพิษณุโลก**

**R = Recycle (รีไซเคิล)**

อาจจะสับสนได้กับการ Reuse เพราะเป็นการนำกลับมาใช้แล้วใช้อีกเหมือนกัน แต่ **Recycle คือการที่ต้องนำไปแปรสภาพเสียก่อน** อย่างน้ำอัดลมขวดลิตร นำตัดขวดครึ่งเอาไปทำเป็นกระบวยตัดน้ำ, เลี้ยงปลากัด, ปลูกไม้ประดับขนาดเล็ก จึงจะถือว่าเป็น Recycleแต่ถ้าจะให้ชัดเจนก็คือการนำเอาขยะพลาสติกทั้งหลาย   กลับไปเข้ากระบวนการหลอมละลาย แล้วขึ้นรูปใหม่ กลายเป็นถุงดำ กะละมัง ถังขยะ เป็นต้น หรือไม่ก็กระดาษขาวใช้แล้วไป Recycle ออกมาเป็นกระดาษกล่อง การที่เราชั่งกิโลขายหนังสือพิมพ์ ขายให้ซาเล้งก็เป็นหนึ่งในกระบวนการ Recycle

**R = Reuse (ใช้ซ้ำ)**

การใช้แล้วใช้อีก จนกว่าจะหมดสภาพ การใช้งานน้ำอัดลมขวดลิตร ดื่มหมดก็นำขวดไปใส่น้ำเปล่าแทน ใช้น้ำยาซักผ้า ล้างจาน ก็ใช้แบบถุงเติมแทนซื้อใหม่แบบขวด หรือใช้ปิ่นโตเเทนกล่องโฟม ถุงร้อนก๋วยเตี๋ยว ใช้ถุงผ้าหรือตะกร้าสำหรับใส่สินค้าดีกว่าใช้ถุงพลาสติก, การใช้กระดาษทั้งสองหน้า

คนสร้างขยะ ขยะสร้างมลพิษ

ช่วยกันสักนิด ควรคิดก่อนทิ้ง